Գաբրիել Թոմաս

**Թոմաս Գաբրիել** (, ), ամերիկացի աթլետ, 2024 թվականի օլիմպիական չեմպիոն 200 մետր, 2020 թվականի ամառային օլիմպիական խաղերի արծաթե մեդալակիր Տոկիոյում 4x100 մետր կանանց փոխանցումավազքում, 2023 թվականի աշխարհի չեմպիոն։

## Կենսագրություն և սպորտային կարիերա
Ծնվել է 1996 թվականի դեկտեմբերի 7-ին Ջորջիա նահանգի Ատլանտա քաղաքում, Ջենիֆեր Ռանդալի և Դեսմոնդ Թոմասի ընտանիքում։ Նա ունի երկվորյակ եղբայր՝ Էնդրյու անունով։ Թոմասը մոր կողմից աֆրոամերիկացի է, իսկ հոր կողմից՝ ճամայկացի։

2007 թվականին Թոմասի ընտանիքը տեղափոխվել է Մասաչուսեթս, որտեղ նրա մայրը սկսել է դասավանդել Մասաչուսեթսի համալսարանում՝ Էմորիի համալսարանից իր դոկտորական կոչումը ստանալուց հետո: Մինչ ընտանիքը բնակություն է հաստատում Մասաչուսեթս նահանգի Ֆլորենցիայում, Թոմասը սկզբում խաղում է սոֆտբոլ և ֆուտբոլ, այնուհետև միանում է թեթև աթլետիկայի թիմին:

Նրա կուռքը արագավազորդուհի Էլիսոն Ֆելիքսն է։ Ավագ դպրոցում Թոմասը 4 տարի հաճախում է Ուիլիստոն Նորթհեմփթոնի դպրոցը, որտեղ նա սահմանում է մի քանի դպրոցական ռեկորդներ և ամեն տարի ճանաչվում ամենաթանկ խաղացողը, Միշել Լոուսոնի ղեկավարությամբ:

Հարվարդի համալսարանի շրջանավարտ՝ նա բակալավրիատում սովորել է նյարդաբանություն և համաշխարհային առողջություն։ Հարվարդում սովորելու ժամանակ Թոմասը երեք տարիների ընթացքում 6 տարբեր մրցումներում նվաճում է 22 կոնֆերանսի տիտղոս՝ սահմանելով դպրոցական և Այվի լիգայի ռեկորդներ 100, 200 և 60 մետր վազքներում: Նա ստորագրել է New Balance-ի հետ համաձայնագիր և դարձել պրոֆեսիոնալ 2018 թվականի հոկտեմբերին՝ հրաժարվելով քոլեջի իրավունակության վերջին տարուց:

Հարվարդից հետո նա տեղափոխվում է Օստին, Տեխաս, որտեղ նրան մարզում է Տոնյա Բուֆորդ-Բեյլին։

2020 թվականի մայիսին Թոմասը բաց է թողել երեք դոպինգ թեստ, ինչի համար պատժվել է երկու տարվա արգելքով։ Հունիսին նա ներկայացրեց նոր ապացույցներ՝ հերքելու սխալը, իսկ հուլիսին նա արդարացվեց։

## 2020 թվականի Տոկիոյի օլիմպիադա
2020 թվականին Տոկիոյի Օլիմպիական խաղերում Թոմասը հանդես է եկել 200 մետր վազքում։ 2021 թվականի հունիսի 26-ին ԱՄՆ-ի Օլիմպիական խաղերում նրա 21,61 վայրկյան արդյունքը երրորդն էր աթլետիկայի պատմության մեջ՝ զիջելով միայն համաշխարհային ռեկորդակիր Ֆլորենս Գրիֆիթ-Ջոյներին։

Ժամանակը զարմացրեց անգամ Թոմասին, ով մրցավազքից հետո ասաց. «Ես դեռ շոկի մեջ եմ... իմ երազանքն էր օլիմպիական թիմ կազմելը... Հիմա, երբ հասա (դրան), ավելի բարձր եմ նպատակադրվելու»:

2021 թվականի օգոստոսի 3-ին Տոկիոյի 2020 թվականի Օլիմպիական խաղերում Թոմասը 200 մ եզրափակչում 21,87 արդյունքով նվաճեց բրոնզե մեդալը՝ զիջելով Էլեյն Թոմփսոն-Հերային (ոսկի) և Քրիստին Մբոմային (արծաթ):

Երեք օր անց՝ 2021 թվականի օգոստոսի 6-ին, ԱՄՆ-ի թիմը որակավորվեց 4 x 100 մետր փոխանցումավազքի եզրափակիչ և զբաղեցրեց 2-րդ հորիզոնականը՝ զիջելով Ճամայկայի թիմին: Թոմասը արծաթե մեդալ նվաճեց թիմակիցներ Ջավիան Օլիվերի, Թեանա Դենիելսի և Ջեննա Պրանդինիի հետ միասին։

2023 թվականին Բուդապեշտում կայացած աշխարհի առաջնությունում Թոմասը 200 մ վազքում զբաղեցրել է երկրորդ տեղը՝ 21,81 վայրկյան արդյունքով։ 4 х 100 փոխանցումավազքում ԱՄՆ-ի կազմում տոնում է հաղթանակ։

## Ծանոթագրություններ

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:21-րդ դարի ամերիկացի կանայք
Կատեգորիա:Ամերիկացի մարզուհիներ
Կատեգորիա:Հարվարդի համալսարանի շրջանավարտներ